להיות הורה זה, מצד אחד, הדבר הכי טבעי בעולם, אבל, מצד שני, כיום מודעים יותר ויותר לכך שהורות משמעותה תשומת לב רבה לכל פרט ופרט בחיי הילד ובסביבתו. חלק מתשומת לב זו כוללת גם את חדר הילדים. לא מדובר רק בחדר נוסף בבית, אשר במקרה משמש את הילד לשינה. זהו חדר שבו הוא מבלה שעות רבות, גם בשעות הפנאי והמשחק שלו, וצורת העיצוב של החדר יכולה להשפיע עליו רבות וכך גם על המידה שבה מתמלאים צרכיו ורצונותיו.כפי שאנו מקדישים תשומת לב לחדרים אחרים בבית, עלינו להקדיש לפחות את אותה מידה, ואולי אף יותר, לעיצוב חדר או חדרי הילדים.כמו כן, ככל שנקדיש יותר תשומת לב לחדר הילדים, כך חשיבותו בעיני הילדים והרצון שלהם לבלות בו יתעצמו, ויהפכו את החדר לאהוב יותר, שימושי יותר ולזיכרון מתוק בחייהם.
אני זוכרת כיצד לקראת לידתו של בני הבכור נמלאתי התרגשות עזה. אמנם לא היה לי מספיק כסף על מנת לעצב לו חדר בהזמנה מיוחדת, אבל גם מתוך הריהוט הסטנדרטי שבחרתי לו, הקפדתי על כל פרט ופרט, עם מצעים מיוחדים שיתאימו לווילון ויתאימו לאהיל. כשהוא גדל, והריהוט התינוקי עבר הלאה, נבחר עבורו חדר ילדים מתוך מחשבה על הצבעים שהוא אוהב והפונקציות שהחדר צריך למלא עבורו. הילד אכן אוהב את חדרו וגאה בו.
עם זאת, מי שיכול להרשות לעצמו ומוכן להשקיע (וכן, זה בהחלט דורש השקעה כלכלית), יכול ללכת לכיוון של חדר ילדים מעוצב בהזמנה מאחת מחברות הבוטיק בתחום. אחת מאלו היא "יו-יו ילדים", חברת בוטיק יצירתית לרהיטי ילדים, המתאימה את החדר לצרכי הילד ולצרכי המשפחה. קו המחשבה המוביל הוא התאמת החדר לפעילות הילדים לאורך כל היום ולהפיכתו למוקד-חיים עבור הילדים. החדרים מתוכננים באופן המעניק להם אווירה מעוצבת ונעימה, מדויקת ושמחה. מצד אחד, יש הקפדה על קו עיצובי, ומצד שני, דגש על פונקציונליות ונוחות.
ב"יו-יו ילדים", הממוקמת בכפר מל"ל, יש מבחר דוגמאות, אבל אין רהיטי מדף. את החדר יעצבו ביחד אתכם, כולל פריטים משלימים. הליווי של החברה מבטיח, שבסופו של התהליך, תקבלו חדר אישי התפור לטעמכם, או לטעם הילדים. כדאי לציין שב"יו-יו" מעצבים את החדר כך שהוא יכול לגדול עם הילד. למשל, להוסיף או להוריד יחידות, לשנות צבע בקישוטי הריהוט (פסי מגירות, מחזיקי מדפים, ידיות וכו'). כל הרהיטים עשויים מ-MDF ונצבעים בצבעים ידידותיים לסביבה.
על המלאכה מנצחת יפעה רותם- השימשוני , מעצבת רהיטים, בוגרת בצלאל במחלקה לתקשורת חזותית ועיצוב רהיטים באוניברסיטת "גילדהול (Guildhall) בלונדון, אנגליה. את התחום, אגב, היא בחרה, בזמן שחיה בלונדון ורצתה לעצב חדר ילדים לילדיה הפרטיים (יש לה שלושה). היא לא הצליחה למצוא את מה שרצתה בעיצובים האנגלים הכבדים והחליטה ש"אם אין אני לי מי לי" ועיצבה את החדר בעצמה. יפעה מגדירה את חזונה בתור "תפיסה עיצובית מינימלסטית עם שמחת החיים של ילדות". ההצלחה הפרטית גרמה לה להתחיל לעצב גם לאחרים.
פשוט שלמות !!! הצבעים מהממים , הניקיון של העיצוב , אהבתי !!!!